или на копия от нея.
 Член 183
 Изключения от ограничените действия, свързани с компютърни програми
 1. При липсата на специални договорни клаузи действията, посочени в член 182, букви а) и б) от настоящото споразумение, не изискват разрешението на носителя на право, когато те са необходими за използването на компютърната програма в съответствие с нейното предназначение от лицето, което законно я е придобило, включително за отстраняване на грешки.
 2. Изготвянето на резервно копие от лице, което има право да използва компютърната програма, не може да бъде ограничено с договор, доколкото това е необходимо за използването.
 3. Лицето, което има право да използва копие от компютърна програма, има право без разрешението на носителя на правата да наблюдава, изучава или изпитва функционирането на програмата, за да определи идеите и принципите, които са заложени в който и да е елемент на програмата, ако такова лице извършва това, докато осъществява всяко от действията по зареждане, изобразяване на екран, изпълняване, предаване на разстояние или съхраняване на програмата, които има право да извършва.
 Член 184
 Декомпилация
 1. Разрешението на носителя на правата не се изисква, когато възпроизвеждането на кода и превеждането му от една форма в друга по смисъла на член 182, букви а) и б) са единственият възможен начин за получаване на информацията, необходима за постигане на оперативната съвместимост на самостоятелно създадена компютърна програма с други програми, при условие че се спазват следните изисквания:
 а)
 тези действия се извършват от лицензополучателя или от друго лице, което има право да използва копие от програмата, или от тяхно име от лице, упълномощено да извърши това;
 б)
 информацията, необходима за постигането на оперативна съвместимост, не е била вече предоставена на лицата, посочени в буква а) от настоящия параграф; и
 в)
 тези действия се отнасят до части от оригиналната програма, които са необходими, за да се постигне оперативна съвместимост.
 2. Разпоредбите на параграф 1 не позволяват информацията, получена по този начин:
 а)
 да се използва за цели, различни от тази за постигане на оперативна съвместимост на самостоятелно създадена компютърна програма;
 б)
 да бъде предоставена на други, освен когато това е необходимо за оперативната съвместимост на самостоятелно създадената компютърна програма; или
 в)
 да се използва за разработването, производството или предлагането на пазара на компютърна програма, по същество подобна в нейната обективирана форма, или за всякакво друго действие, което нарушава авторско право.
 3. В съответствие с разпоредбите на Бернската конвенция разпоредбите на настоящия член не могат да се тълкуват по начин, който позволява прилагането им да се използва за неоснователно накърняване на законните интереси на носителя на права или да влизат в противоречие с нормалното използване на компютърната програма.
 Член 185
 Закрила на бази данни
 1. За целите на настоящото споразумение „база данни“ е сборник от самостоятелни произведения, данни или други материали, подредени по систематичен или методичен начин и индивидуално достъпни по електронен или друг път.
 2. Закрилата по силата на настоящото споразумение не се прилага за компютърните програми, използвани за произвеждането или експлоатацията на бази данни, достъпни по електронен път.
 Член 186
 Обект на закрила
 1. В съответствие с настоящия подраздел